पाठ 4
पहिली मंडळी
शिक्षक मार्गदर्शिका  ·  पाहा, ऐका आणि जगा – पुस्तक 8: पवित्र आत्म्याची कृत्ये
	उद्देश
	पहिल्या ख्रिस्ती समाजाने सहभागितेत कसे जीवन जगले हे मुलांना शिकवणे.

	शास्त्रवाचन
	प्रेषितांची कृत्ये 2:42-47

	पाठांतर वचन
	प्रेषितांची कृत्ये 2:42, 47
ते प्रेषितांच्या शिक्षणात आणि सहभागितेत स्वतःला वाहून घेत असत … ज्याला जशी गरज असे त्याप्रमाणे ते त्याला देत असत.



पाठाचे सादरीकरण
सुरुवात
मंडळी म्हणून उपासनेसाठी जमल्यावर लोक काय करतात? संभाव्य उत्तरे: ते देवाची स्तुतिगीते गातात.
ते देवाचे वचन वाचतात/ऐकतात.
ते पवित्र प्रभुभोजन घेतात.
ते रविवार शाळेला, महिला मंडळाच्या सभांना इत्यादींना हजर राहतात.
पाठातील मुख्य मुद्दे
	1.चित्र 3 दाखवा. पाठ 3 ची उजळणी पुढीलप्रमाणे प्रश्न विचारून करा: प्रश्न: प्रचार कोण करत होता?
उत्तर: पेत्र.
प्रश्न: त्याने येशूविषयीचा संदेश सांगितला तेव्हा काय झाले?
उत्तर: 3 000 लोक तारले गेले. त्यांनी पाठांतर वचनात सांगितल्याप्रमाणे केले.
पाठ 3 चे पाठांतर वचन, प्रेषितांची कृत्ये 2:38, उजळा.
	2.चित्र 4 दाखवा. हे चित्र पेत्र आणि इतर प्रेषितांनी नव्या ख्रिस्ती समाजात केलेल्या काही गोष्टी दाखवते. या पहिल्या मंडळीत काय घडत होते? ते एका मोठ्या कुटुंबासारखे, देवाच्या कुटुंबासारखे राहत होते (2:44). ही मंडळीची सुरुवात होती. चित्रे एकेक करून चर्चा करा.
	3.पहिल्या मंडळीतील लोक प्रेषितांकडून तारणाऱ्याविषयी शिकले. जुना करार येशूविषयी काय सांगतो ते त्यांनी पाहिले. (नवा करार अजून लिहिला गेला नव्हता.) ते दररोज मंदिरात गाणी गाण्यासाठी आणि प्रार्थना करण्यासाठी भेटत (2:42, 46-47a).
	4.त्या पहिल्या ख्रिस्ती लोकांनी एकमेकांना मदत केली. धडधाकट लोक आजारी आणि वृद्धांची काळजी घेत. ज्यांच्याकडे खूप होते ते गरजूंना देत. त्यांनी सर्व काही वाटून घेतले (2:44-45).
	5.ते आपल्या घरांत एकत्र जेवण घेत. प्रभूचे दुःख आणि मृत्यू, ज्यामुळे त्यांना तारण मिळाले, यांची आठवण म्हणून ते प्रभुभोजनात भाकर आणि द्राक्षारस घेत (2:46).
	6.त्यांच्या प्रेमळ समाजजीवनामुळे इतर लोकांनाही त्यांच्यात सामील व्हावेसे वाटले. प्रेषितांनी केलेल्या चमत्कारांनी लोक आश्चर्यचकित झाले. परिणामी अधिकाधिक लोक येशू ख्रिस्तावर विश्वास ठेवू लागले (2:43, 47).
कथेला आपला प्रतिसाद
आपण पहिल्या ख्रिस्ती मंडळीच्या कोणत्या गोष्टी करणे बंद केले आहे का? पाठांतर वचनाच्या अर्थाविषयी आणि आपण सुरुवातीच्या मंडळीचे उदाहरण कसे अनुसरू शकतो याविषयी बोला.
पाठांतर वचन पक्के करा

